PM ने कहा- देश मेरे तीसरे टर्म में दुनिया की टॉप-3 इकोनॉमी में शामिल होगा
Delhi Pragati Maidan Redevelopment ITPO (India Trade Promotion Organization) Complex Inauguration Update प्रधानमंत्री नरेंद्र मोदी नई दिल्ली में रीडेवलप किए गए ITPO (इंडिया ट्रेड प्रमोशन ऑर्गेनाइजेशन) कॉम्प्लेक्स का इनॉगरेशन आज
प्रधानमंत्री नरेंद्र मोदी ने कहा है कि मेरे तीसरे टर्म में दुनिया की पहली तीन इकोनॉमीज में एक नाम भारत का होगा। ये मोदी की गारंटी है। उन्होंने कहा कि 2024 के बाद तीसरे टर्म में देश की विकास यात्रा तेजी से बढ़ेगी। देशवासी अपने सपने अपनी आंखों के सामने पूरे होते देखेंगे।
प्रधानमंत्री मोदी ने यह बात बुधवार शाम नई दिल्ली में रीडेवलप किए गए इंटरनेशनल एग्जीबिशन-कम-कन्वेंशन सेंटर (IECC) का इनॉगरेशन करने के बाद कही।
प्रधानमंत्री ने कहा, 'दुनिया का सबसे बड़ा सोलर विंड पार्क, सबसे ऊंचा रेल ब्रिज, दुनिया की सबसे लंबी टनल, दुनिया की सबसे ऊंची मोटरेबल रोड, दुनिया का सबसे बड़ा क्रिकेट स्टेडियम, दुनिया की सबसे ऊंची प्रतिमा, एशिया का दूसरा सबसे बड़ा रेल रोड ब्रिज भारत में है। जल्द ही दिल्ली में दुनिया का सबसे बड़ा म्यूजियम भी बनने जा रहा है।'
IECC की इमारत का नाम 'भारत मंडपम' रखा गया है। पीएम ने इस मौके पर सिक्का और डाक टिकट भी जारी किया। इससे पहले सुबह उन्होंने हवन और पूजा की थी। कन्वेंशन सेंटर का रीडेवलपमेंट 2,700 करोड़ रुपए की लागत से किया गया है।
इस कन्वेंशन सेंटर में 9 और 10 सितंबर को 18वीं G-20 बैठक होगी। सरकारी एजेंसी इंडिया ट्रेड प्रमोशन ऑर्गेनाइजेशन यानी ITPO का यह कॉम्प्लेक्स 123 एकड़ में फैला है। IECC दुनिया के लीडिंग एग्जीबिशन और कन्वेंशन सेंटर्स में से एक है। यह कॉम्प्लेक्स देश का सबसे बड़ा MICE (मीटिंग्स, इंसेंटिव, कॉन्फ्रेंस और एग्जीबिशन) सेंटर है।
सिडनी के ओपेरा हाउस से भी बड़ा है सेंटर
इसमें 7,000 से ज्यादा लोगों के बैठने की क्षमता है और यह सिडनी के ओपेरा हाउस से भी बड़ा है, जहां 5,500 लोग बैठ पाते हैं। इस कन्वेंशन सेंटर में 3,000 व्यक्तियों के बैठने की क्षमता वाला एक एम्फीथिएटर भी है, जो तीन PVR थिएटरों के बराबर है। मीटिंग रूम में 100 लोग एक साथ बैठ सकते हैं। 5,500 से ज्यादा वाहनों के लिए पार्किंग की जगह भी दी गई है।
खबर में आगे बढ़ने से पहले पोल में शामिल होकर अपनी राय दे सकते हैं...
दुनिया के टॉप 10 कन्वेंशन कॉम्प्लेक्स में शामिल
दिल्ली के प्रगति मैदान में स्थित भारत का यह कन्वेंशन सेंटर दुनिया के टॉप 10 कन्वेंशन सेंटर्स में शामिल हो गया है। यह जर्मनी के हनोवर एग्जीबिशन सेंटर और शंघाई के नेशनल एग्जीबिशन एंड कन्वेंशन सेंटर को टक्कर देता है।
2017 में शुरू हुआ था रीडेवलपमेंट
दिल्ली के प्रगति मैदान का रीडेवलपमेंट 2017 में शुरू हुआ था जिसकी इनिशियल डेडलाइन 2019 थी। हालांकि साइट पर काम हाल तक जारी रहा है। इस प्रोजेक्ट को राज्य के स्वामित्व वाली कंस्ट्रक्शन कंपनी NBCC (इंडिया) लिमिटेड एग्जीक्यूट कर रही है। IECC के अलावा प्रोजेक्ट में नए एग्जीबिशन हॉल का कंस्ट्रक्शन भी शामिल है।
ये खबर भी पढ़ें ...
4 जुलाई को PM ने किया था साईं हीरा ग्लोबल कन्वेंशन सेंटर का उद्घाटन
प्रधानमंत्री नरेंद्र मोदी ने 4 जुलाई को वीडियो कॉन्फ्रेंसिंग के जरिए आंध्र प्रदेश के पुट्टपर्थी में साईं हीरा ग्लोबल कन्वेंशन सेंटर का उद्घाटन किया था। इसे सत्य साईं सेंट्रल ट्रस्ट ने बनवाया है। प्रशांति निलयम सत्य साईं बाबा का मुख्य आश्रम है। यह बिल्डिंग लगभग 56 हजार 500 वर्ग फुट में बनाई गई है। इसमें दो सभागार हैं, दोनों में ही एक-एक हजार लोगों के बैठने की क्षमता है। पढ़ें पूरी खबर...